జర్మనీ
జర్మనీ పదహారు రాష్ట్రాల యొక్క సమాఖ్య పార్లమెంటరీ గణతంత్రం. బెర్లిన్ దీని రాజధాని నగరంగానూ అతిపెద్ద నగరంగానూ ఉంది. జర్మనీ ఐక్యరాజ్య సమితి, ఎన్ ఎ టి ఒ, జి8, జి20, ఒ ఇ సి డి, మరియు డబ్ల్యూ టి ఒలో సభ్యత్వం కలిగి ఉంది. నామమాత్ర జి డి పి ద్వారా ప్రపంచపు నాల్గవ అతిపెద్ద ఆర్థిక వ్యవస్థగానూ కొనుగోలు శక్తి గల దేశంగానూ 5వ పెద్ద దేశంగా శక్తివంతంగా ఉంది. వస్తువుల అతిపెద్ద ఎగుమతిదారుగానూ, రెండవ అతిపెద్ద దిగుమతిదారుగా ఉంది. స్థూలంగా చెప్పాలంటే, జర్మనీ ప్రపంచంలో రెండవ అతిపెద్ద వార్షిక అభివృద్ధి నిధిని కేటాయించుకునే దేశంగా ఉంది,
కాగా, దాని సైనిక ఖర్చు ఆరవస్థానంలో ఉంది. ఈదేశం ఉన్నత జీవన ప్రమాణాలను అభివృద్ధి పరచింది. సాంఘిక భద్రత కలిగిన విస్తృతమైన వ్యవస్థను నెలకొల్పింది. ఈదేశం ఐరోపా దేశాల వ్యవహారాలలో కీలకపాత్ర వహిస్తోంది. ప్రపంచస్థాయిలో సమీపదేశాలతో భాగస్వామ్యాలను నిర్వహిస్తోంది. జర్మనీ అనేక రంగాలలో శాస్త్ర, సాంకేతిక నాయకత్వ కలిగిన దేశంగా గుర్తించబడుతోంది.
జర్మనీ
జర్మనీ అనేక శాస్త్రీయ రంగాలలో అత్యంతకీర్తి గడించిన పరిశోధకులకు నిలయంగా ఉంది.103 మంది జర్మన్ ప్రసిద్దులకు నోబెల్ బహుమతి బహుకరించబడింది. ఆధునిక భౌతికశాస్త్రం స్థాపనకు ఆల్బర్ట్ ఐన్స్టీన్, మాక్స్ ప్లాంక్ చేసిన కృషి చాలా ముఖ్యమైనది. దీనిని తర్వాత వెర్నెర్ హెసెన్బెర్గ్, మాక్స్ బోర్న్ అభివృద్ధి చేశారు. వీరు హెర్మన్ వోన్ హేల్మ్హొల్ట్జ్, జోసెఫ్ వోన్ ఫ్రున్హోఫెర్, గాబ్రిఎల్ డానియెల్ ఫారెన్హీట్ వంటి భౌతికవేత్తల ముందరివారు. విల్హేల్మ్ కన్రాడ్ రాంట్జెన్ ఎక్స్-రేలను కనుగొన్నారు.ఇవి పలు జర్మన్ భాషలలో "రాంట్జెన్స్ట్రాహ్లెన్" (రాంట్జెన్-రేస్) అని పిలవబడతాయి. ఈ సాఫల్యం అతనిని 1901లో మొదటిసారి భౌతికశాస్త్రంలో నోబెల్ బహుమతి విజేతగా చేశాయి.